Kattesundet er en gade i Indre By i København, der går fra Vestergade i nordvest i forlængelse af Larsbjørnsstræde til Lavendelstræde i sydøst i forlængelse af Hestemøllestræde. Bygningerne på den sydvestlige side med de lige numre stammer alle fra årene efter Københavns brand 1795. Nr. 2 og 10-18 er fredede. Den anden side af gaden domineres af Domhusets bagside og af Anton Rosens Metropolbygningen i jugendstil fra 1908.